Del 28 al 31 de maig de 2020 a www.litterarum.cat
La Fira Litterarum de Móra d'Ebre es reinventa en versió digital.
Se celebrarà igualment del 28 al 31 de maig d'enguany, sota el nom Litterarum digital 2020.
La retransmissió dels actes serà en línia a través de l'aplicació de l'empresa catalana Watchity.com, plataforma professional que permetrà retransmetre els actes.
Amb una programació adaptada als nous formats i sense renunciar a l'essència.
Litterarum digital 2020, igual com s'havia fet en edicions anteriors, inclourà activitats i espectacles d'accés lliure i d'altres destinats exclusivament a programadors.
D'una banda, el públic general podrà gaudir d'espectacles per a adults i de programació familiar dins de l'activitat Litterarum petits.
A més, l a Fira del llibre ebrenc es presentarà com una activitat més dins del Litterarum digital 2020, amb recomanacions de llibres d'autors del territori i debats al voltant del món del llibre i la literatura de les Terres de l'Ebre.
D'altra banda, la programació professional inclourà trobades amb programadors i artistes acreditats, tastos d'espectacles i debats d'accés exclusiu per a biblioteques públiques i escolars.
En el cas dels espectacles dirigits a professionals, serà necessària una acreditació digital que es facilitarà en el moment de la inscripció.
De la programació en destaquem:
17 h Fira del llibre ebrenc digital · 17a Jornada del llibre ebrenc · 1a taula de debat ·
A càrrec de Paula Jarrín, responsable de la llibreria infantil i juvenil Al·lots.
En aquesta xerrada descobrirem com les biblioteques escolars poden oferir una prescripció seductora de llibres i lectures als seus lectors, infants i joves.
Coneixerem eines i tècniques per fomentar la lectura i els llibres d'una manera imaginativa i atractiva, que acabarà incidint positivament en el préstec i la circulació de llibres de la biblioteca del centre.
Activitat de recomanacions de llibres ebrencs a càrrec de Rosa Cubeles, Llibreria Guaix d'Amposta, i Mercè Roca, de l'Institut Ramon Muntaner.
Fira del llibre ebrenc digital · 17a Jornada del llibre ebrenc · 2a taula de debat ·
Tema: «Lectura digital: de l'afecte pels llibres a l'efecte de les pantalles».
A càrrec de Joan Carles Navarro, expert en cultura digital literària.
Ja sigui en tauletes d'argila, pergamí, rotlles de papir o llibres, l'ésser humà ha necessitat sempre un suport per a llegir.
L'aparició del text digital i dels corresponents dispositius de lectura ha evidenciat la necessitat d'aquest suport alhora que ha disparat l'interès, quan no la preocupació, sobre quins són els efectes de les pantalles (i de l'entramat digital) sobre la lectura i sobre els mateixos lectors.
En aquesta xerrada parlarem de què sabem avui sobre la que alguns denominen ja nova modalitat de lectura i de quins són els reptes i les oportunitats d'aquesta nova alfabetització.
Presentació: Maria Josep Clua, directora de la Biblioteca Comarcal de Móra d'Ebre.
Cloenda: Josep Vives, cap del Servei de Biblioteques de la Generalitat de Catalunya.
Amb el suport del Servei de Biblioteques de la Generalitat de Catalunya.
Activitat de recomanacions de llibres ebrencs a càrrec del llibreter Sergio Bassa, Llibreria Bassa de Móra d'Ebre, i Maria Carme Jiménez, Institut Ramon Muntaner.
Una estrella que no ha vist mai ningú abans, de Jordina Biosca (Catalunya) (a partir de textos de Pep Coll i Joan Amades)
12.30 h Fira del llibre ebrenc digital · 17a Jornada del llibre ebrenc · 3a taula de debat ·
Tema: «El fet il·lustratiu en el món de la literatura infantil i juvenil» a càrrec d'Ignasi Blanch i Roser Gay, il·lustradors.
Moderadora: Sònia Moreno, llibretera.
L'obertura de la taula anirà a càrrec de M. Àngels Blasco, directora general de Cultura Popular i Associacionisme Cultural de la Generalitat de Catalunya i presidenta de l'Institut Ramon Muntaner.
La cloenda anirà a càrrec de Josep Sebastià Cid, president del Centre d'Estudis de la Ribera d'Ebre.
Amb el suport de la Direcció General de Cultura Popular i Associacionisme Cultural de la Generalitat de Catalunya